《别濠乐主人》
宋代·丘葵

客中四月衣犹裌，桐下今年米似金。
惘惘江山归兴动，悠悠岁月主恩深。
三春已过仍淫雨，百事无缘空苦心。
五十三年堪一笑，白头底用觅知音。

作者简介：泉州同安人，字吉甫。早年有志朱子之学，亲炙于吕大圭、洪天锡之门。杜门励学，不求人知。宋亡，居海屿中，因自号钓矶翁。元世祖闻其名，遣御史奉币征聘，不出，赋诗见志。年八十余卒。有《易解义》、《书解义》、《诗解义》、《春秋解义》、《周礼补亡》及诗集。